Lietuvos futbolas 2020 m.

**Lietuvos futbolo varžybos 2020 m.** – futbolo varžybos, vykusios Lietuvoje 2020 metais. Sezono tvarkaraštį stipriai pakeitė COVID-19 pandemija Lietuvoje ir pasaulyje. 2020 m. rugpjūčio 31 d. LFF pristato savo naująjį logotipą.

## Pandemija

2020 m. kovo 12 d. LFF pranešė, kad dėl kilusios COVID-19 viruso pandemijos nukeliamos antrojo turo rungtynės. Nuo kovo 12 d. visi vieši renginiai tiek uždarose, tiek atvirose erdvėse sustabdyti dvejoms savaitėms. Visi LFF vykdomi ir kuruojami renginiai bei varžybos buvo sustabdytos iki 2020 m. kovo 27 d. Kovo 27 d. karantinas pratęstas iki balandžio 13 d. o po to dar dvejoms savaitėms. Gegužės 13 d. vyriausybė leido atnaujinti aukšto meistriškumo sporto čempionatus nuo gegužės 30 d. Pirmenybės tęsėsi visose lygose, tačiau daugelyje buvo sutrumpintos. A lygos varžybos vyko keturiais ratais vietoje šešių, pirmos ir antros lygos varžybos vyko 1,5 rato sistema. Visos varžybos vyko be žiūrovų.

Nuo spalio rungtynes buvo pradėta leisti stebėti ribotam skaičiui žiūrovų. UEFA  sprendimu tarptautines rungtynes stebėti stadione galėjo iki 30% stadiono talpos. Taisyklė galiojo šalyse, kuriose vietinės valdžios COVID-19 saugumo gairės neribojo lankymosi renginiuose, ar apribojimai buvo mažesni. Stadione galėjo lankytis tik šeimininkų komandos sirgaliai. Lapkričio 7 d. Lietuvoje vėl buvo įvestas karantinas, aukšto meistriškumo varžyboms buvo leista tęstis, tačiau varžybos vėl vyko be žiūrovų.

Antroji COVID-19 banga užklupo spalio mėn. Smarkiai didėjant užkrėtimų skaičiui, visos jaunimo varžybos buvo sustabdytos nuo spalio 27 d. iki lapkričio 8 d. A lygoje, visa FK Riterių komanda buvo priversti saviizoliuotis po to kai vienam iš žaidėjų buvo nustatytas COVID-19 užkrėtimas, nors pakartotinas mėginys ir buvo neigiamas. 

Arėjant paskutiniam A lygos etapui, kuris buvo numatytas , FK Sūduva pranešė kad du žaidėjai turi koronaviruso simptomus ir karantinuojasi. Po kelių dienų vienam žaidėjui buvo patvirtintas teigiamas mėginys, o dar po poros dienų 19 klubo narių mėginiai buvo teigiami. Komandos treniruotės buvo nutrauktos, visi žaidėjai saviizoliavosi. LFF sutiko perkelti rungtynes į lapkričio 8 d., o vėliau į lapkričio 12 d., su galimybe perkelti į lapkričio 22 d., pasibaigus Tautų lygos varžybų periodui. Buvo neatmetamas ir blogiausias scenarijus – šios dvikovos perkėlimas į 2021 metus. Galiausiai buvo priimtas sprendimas žaisti rungtynes lapkričio 14 d. Sprendimas susilaukė daug kritikos nes tiek Sūduvos tiek Žalgirio žaidėjams atstovaujantiems rinktinėje nebuvo leista išvykti su rinktine, kuri žaidė su Farerų salomis lapkričio 11 d., su Baltarusija 15 d. ir Kazachstanu 18 d. Žalgiris norėjo sužaisti rungtynes kuo greičiau, argumentuodami kad augant užkrėtimų skaičiui rungtynės gali išties šiais metais neįvykti. Sūduva norėjo nukelti rungtynes kuo vėliau, nes žaidėjai neturėjo pakankamai laiko atsigauti po persirgimo. V.Širmelis teigė kad net pasaulinės praktikos nėra, ką daryti su tais žaidėjais, kurie ateina į treniruotę persirgę šita liga, vienas žaidėjas reagavo vienaip, kitas – kitaip. Sūduvos treneris apibūdino rungtynes tarsi buvo sustatyti prie sienos sušaudyti. Žalgiris laimėjo rungtynes 3:0 ir po 3 metų pertraukos iškovojo čempiono titulą. 

Lapkričio 4 d. FK Kauno Žalgiris pranešė kad dviejų žaidėjų koronaviruso mėginiai buvo teigiami.

Lietuvos studentų futbolo lyga  nutarė stabdyti sezoną dėl susidariusios sudėtingos COVID-19 situacijos. Jo atnaujinimas numatytas pasibaigus karantinui. Čempionate buvo prasidėjęs antrasis ratas iš numatytų kuturių.

## Lygos

Pagrindinės pirmenybės organizuotos vieningoje lygoje.

## Taurės

## Tarptautinė arena
### UEFA klubiniai turnyrai

Europos turnyruose žaidė 4 Lietuvos komandos:
* Marijampolės „Sūduva“ (Čempionų lyga, Europos lyga);
* Vilniaus „Žalgiris“ (Europos lyga);
* Vilniaus „Riteriai“ (Europos lyga);
* „Kauno Žalgiris“ (Europos lyga).

### Rinktinė

Šiais metais Lietuvos vyrų futbolo rinktinė sužaidė 8 rungtynes, per jas įmušė 10 įvarčių.

Dėl įvykusios COVID-19 pandemijos, buvo atšaukta visa eilė rinktinės rungtynių:
* 2020 m. kovo 27 d. draugiškos rungtynes su Kazachija;
* 2020 m. kovo 31 d. 19:00 val. kontrolinės rungtynes su Estija Taline;
* 2020 m. birželio 2–11 d. planuotas Baltijos taurės turnyras, kuriame Lietuvos nacionalinė vyrų ir U-21 jaunimo rinktinės turėjo varžytis su Latvijos ir Estijos komandomis.

2020 m. spalį–lapkritį Lietuvos jaunimo iki 21 m. futbolo rinktinė dalyvavo Europos U21 čempionato atrankos varžybose. Atrankos varžybos buvo nukeltos iš 2020 m. lapkričio į 2021 m. kovą. Lietuvos vaikinų iki 19 m. futbolo rinktinė surengė treniravimosi stovyklą rugpjūčio pabaigoje Kaune.

## Moterys

LMFA planuotos kitos respublikinės varžybos 2020 m. kovo–lapkričio mėnesiais:

* 2003 m. ir jaunesnių merginų čempionatas (8×8) formatu;
* Merginų elitinė lyga (2005 m. ir jaunesnių merginų čempionatas 11×11 formatu);
* LMFA mergaičių futbolo lyga (2007 m. ir jaunesnių čempionatas (8×8) formatu);
* 2009 m. ir jaunesnių merginų čempionatas (8×8) formatu;
* WU-10 Futbolo festivaliai.

Latvijos futbolo federacija organizavo 2020 m. Baltijos moterų futbolo lygą (BWFL). BWFL buvo sukurta 2005 m., bet po 2010 m. turnyras neberengtas. Turnyras buvo atkurtas 2017 metais. Lietuvą atstovavo Šiaulių „Gintra-Universitetas“ ir „Kauno Žalgiris“, Latviją – Rygos FS, Rygos „Dinamo“, Estiją – Talino „Kalev“, Talino „Flora“. Nauju formatu vykusiose varžybose komandos tarpusavyje sužaidė po vienerias rungtynes, o daugiausiai taškų pelniusios ekipos pateko į finalinio ketverto turnyrą.

## Šaltiniai

## Nuorodos
* Lithuania 2020 (Rsssf.org)